Senglea er en dejlig bydel med hyggelige gader, gode restauranter og smukke bygninger, uden mange turister. Det er nemt at komme med færgetaxa til Valletta. Lejligheden er fin til et par, lidt specielt dog med køkken og toilet ud i et.
Der er en hyggelig altan med fin udsigt, men desværre også meget larm fra skibsværft og havn. Medbring ørepropper til om natten ;)
Vi havde problemer med at finde ejendommen, da den angivne adresse ikke matcher gadenumrene (træk 11 fra, så passer det). Vi modtog ikke nøglekoden som aftalt og derfor måtte vi stå en time på gaden, uden at vide om vi var købt eller solgt, da værten ikke besvarede vores opkald. Airbnb-teamet var en god støtte dér.
Bortset fra indtjekningsproblemerne var vi glade for at bo i Carolina Suites.